Document ID: 31996D0262

Komisjoni otsus,
27. märts 1996,
millega muudetakse komisjoni otsust 93/437/EMÜ, milles sätestatakse eritingimused kalatoodete importimiseks Argentinast
(EMPs kohaldatav tekst)
(96/262/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 22. juuli 1991. aasta direktiivi 91/493/EMÜ, [1] milles sätestatakse kalatoodete tootmise ja turuleviimise tervishoiunõuded, viimati muudetud Austria, Soome ja Rootsi ühinemisaktiga, eriti selle artikli 11 lõiget 5,
ning arvestades, et:
loetelu ettevõtetest ja kalatöötlemislaevadest, mis on Argentina poolt heaks kiidetud kalatoodete importimiseks ühendusse, on olemas komisjoni otsuses 93/437/EMÜ; [2] viimati muudetud otsusega 93/31/EÜ; [3] loetelu võib muuta pärast seda, kui Argentina pädev asutus on esitanud uue loetelu;
Argentina pädev asutus on esitanud uue loetelu, millesse on lisatud 12 ettevõtet ja 23 kalatöötlemislaeva ning millest on välja jäetud 6 ettevõtet ja 13 kalatöötlemislaeva;
heakskiidetud ettevõtete ja kalatöötlemislaevade loetelu on vaja vastavalt muuta;
käesoleva otsusega ettenähtud meetmed on koostatud komisjoni otsuses 90/13/EMÜ [4] sätestatud korras,
ON VASTU VÕTNUD KÄESOLEVA OTSUSE:
Artikkel 1
Otsuse 93/437/EMÜ B lisa asendatakse käesoleva otsuse lisaga.
Artikkel 2
Käesolev otsus on adresseeritud liikmesriikidele.
Brüssel, 27. märts 1996

Labels: 3
18
6